cyanic-selkie/wikianc huggingface dataset:
అంతరీన్ (సినిమా)
అంతరీన్ 1993లో మృణాళ్ సేన్ దర్శకత్వంలో విడుదలైన బెంగాళీ చలనచిత్రం. సాదత్ హసన్ మాంటో రచించిన బెంగాళీ కథ అధారంగా రూపొందిన ఈ చిత్రంలో అంజన్ దత్, డింపుల్ కపాడియా నటించారు. 1993 జాతీయ చలన చిత్ర అవార్డుల్లో ఉత్తమ ప్రాంతీయ చిత్రం (బెంగాళీ) విభాగంలో బహుమతిని అందుకుంది. విక్రమ్ (1986-తమిళం) తరువాత డింపుత్ కపాడియా నటించిన రెండవ పరభాష చిత్రం ఇది.
కథ
కలకత్తాలోని స్నేహితుని పాత భవనంలో ఒంటరిగా జీవిస్తున్న యువ రచయిత (అంజన్ దత్త)కు అనుకోకుండా ఒక రాత్రి ఫోన్లో ఒక వివాహితతో పరిచయం ఏర్పడుతుంది. ఇద్దరు ప్రతిరోజూ ఫోన్లో మాట్లాడుకుంటూ తమ జీవితాలను గురించి ఒకరికొకరు చెప్పుకుంటారు. అలా కొద్దిరోజుల్లోనే వారిమధ్య స్నేహం పెరుగుతుంది. అనుకోకుండా ఒకరోజు రైలు ప్రయాణంలో కలుస్తారు. అతను ఆమెను పలకరిస్తాడు. అతని మాటలద్వారా తాను రోజు ఫోన్లో మాట్లాడుతున్న వ్యక్తి అని ఆమె గుర్తిస్తుంది. అంతలో తాను దిగాల్సిన ఊరు రావడంతో రైలు దిగి వెళ్ళిపోతుంది.
భారతదేశ నౌకాదళ దినోత్సవం
భారత దేశములో నౌకాదళ దినోత్సవం (అంగ్లం: Navy Day) ప్రతి సంవత్సరం డిసెంబరు 4 వ తేదీన జరుపుతారు. దేశానికి నౌకా దళాల విజయాలు, దేశ రక్షణలో వారి పాత్రను గుర్తుచేసుకొవటానికి జరుపుకుంటారు. భారతదేశ నావికా దళం భారత సైనిక దళాల యొక్క సముద్ర విభాగం, భారతదేశ రాష్ట్రపతి నౌకాదళానికి సర్వ సైన్యాధ్యక్షుడు. 17 వ శతాబ్దపు మరాఠా చక్రవర్తి, ఛత్రపతి శివాజీ భోంస్లే "భారత నావికా పితామహుడి"గా భావిస్తారు.
భారత నావికాదళం దేశం యొక్క సముద్ర సరిహద్దులను భద్రపరచుటలో, ఓడరేవు సందర్శనల ద్వారా, భారతదేశం అంతర్జాతీయ సంబంధాలను విస్తరించుటంలో ముఖ్యమైన పాత్ర పోషిస్తుంది. ఉమ్మడి వ్యాయామాలు, మానవతావాద మిషన్లు, విపత్తు ఉపశమనం మొదలైనవి వారి కర్తవ్యాలు. ఆధునిక భారతీయ నౌకాదళం హిందూ మహాసముద్ర ప్రాంతం లో తన స్థానాన్ని మెరుగుపరిచేందుకు వేగవంతమైన పునర్నిర్మాణంలో భాగంగా ఉంది. ఈ నివేదిక ప్రకారం 58,000 మంది సిబ్బంది, విమాన వాహక నౌక, పెద్ద రవాణా ఓడ, 15 యుద్ధ నౌకలు, 8 గైడెడ్ మిస్సైల్ డిస్ట్రాయర్లు, 24 కొర్వెట్టెలు, 13 సంప్రదాయ జలాంతర్గాములు, 1 అణు దాడి జలాంతర్గామి, 30 పెట్రోల్ ఓడలు, వివిధ సహాయక నౌకలు మొదలైనవి భారత నావికాదళం లో భాగం.
నేపథ్యం
1971 డిసెంబరు 4 భారత నేవీ అతిపెద్ద పాకిస్తానీ నౌకాశ్రయం కరాచి పోర్టుపై మెరుపుదాడి చేసిమూడు ఓడలను ముంచి వేసింది. 1971ఇండో-పాక్ యుద్ధం రాత్రి సమయంలో భారత్ చేసిన ఆ దాడిని ఆపరేషన్ ట్రైడెంట్ అని అంటారు. దాని జ్ఞాపకార్ధంగా భారతదేశంలో నేవీ డే జరుపుకుంటారు. ఈ సందర్భంగా విశాఖ సాగరతీరంలో తూర్పు నౌకాదళం పలు సాహస విన్యాసాలను నిర్వహిస్తుంది.
మూలాలు
వర్గం:దినోత్సవాలు
హర్మాన్ ప్రీత్ సింగ్
హర్మాన్ ప్రీత్ సింగ్(జననం 1996 జనవరి 6) భారతదేశానికి చెందిన మైదాన హాకీ క్రీడాకారుడు, భారత జాతీయ జట్టులో డిఫెండర్ గా ఆడుతాడు.
హర్మాన్ ప్రీత్ 2016 ఒలింపిక్స్, 2016 ప్రపంచ హాకీ కప్(జూనియర్) లో పాల్గొన్నాడు.
తొలినాళ్లలో
ప్రీత్ 1996 6 జనవరి 6 న పంజాబ్ రాష్ట్రం అమృత్సర్ పట్టణంలో జన్మించాడు. బాల్యం నుండే హాకీ పట్ల ఆసక్తి కనబరిచేవాడు. తను వ్యవసాయ క్షేత్రంలో పనిచేయటం వల్ల వచ్చిన ఫిట్నెస్ ఆటను క్రీడలలో రాణించడానికి ఉపయోగపడిందని వ్యాఖ్యానించాడు. తన పదిహేనవ ఏట జలందర్లోని సుర్జీత్ హాకీ అకాడెమి లో చేరాడు, అక్కడ మంచి శిక్షణ పొందాడు.
బయటి లంకెలు
వర్గం:1996 జననాలు వర్గం:భారతీయులు వర్గం:జీవిస్తున్న ప్రజలు వర్గం:క్రీడాకారులు వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు వర్గం:మైదాన హాకీ ఒలింపిక్ పతక విజేతలు వర్గం:మైదాన హాకీ క్రీడాకారులు
థ్రిల్లర్
థ్రిల్లర్ 2020లో తెలుగులో విడుదలైన రొమాంటిక్ ఎంటర్‌టైనర్ సస్పెన్స్, థ్రిల్లర్ సినిమా. ఎ సౌత్ ప్లస్ ఎంట‌ర్‌టైన్‌మెంట్ బ్యానర్‌పై రామ్ గోపాల్ వర్మ నిర్మించి దర్శకత్వం వహించాడు. అప్సర రాణి, రాక్ కచ్చి ప్రధాన పాత్రల్లో నటించిన ఈ సినిమా ట్రైలర్‌ను జులై 30న విడుదల చేసి, సినిమాను తెలుగు, తమిళం, మలయాళం, మరాఠీ, భోజ్‌పురి, ఒడియా, హిందీ, గుజరాతీలతో సహా తొమ్మిది భాషల్లో ఆగస్టు 14న రూ.200 చెల్లించి చూసేలా ఓటీటీ ఫార్మాట్‌లో ఆర్జీవీ వరల్డ్ థియేటర్ (RGV World Theatre), శ్రేయాస్ ఈటీ యాప్‌ (Shreyas ET App)లో విడుదల చేశాడు.
భివాని
భివానీ హర్యానా రాష్ట్రం లోని పట్టణం, భివానీ జిల్లా కు ముఖ్య పట్టణం. ఈ నగరం ఆధ్యాత్మిక అభ్యాస కేంద్రంగా ఉంది. అంతేకాక ఇది, ప్రాంతీయ రాజకీయాలకు కేంద్రం కూడా. ముగ్గురు మాజీ హర్యానా ముఖ్యమంత్రులు - బన్సీ లాల్, బనార్సీ దాస్ గుప్తా, హుకుమ్ సింగ్ లకు ఇది స్వస్థలం. ఈ పట్టణం దేశ రాజధాని న్యూ ఢిల్లీ కి పశ్చిమాన 128 కి.మీ. దూరంలో ఉంది. పట్టణ పాలనను పురపాలక సంఘం నిర్వహిస్తుంది.
థ్రిల్లర్
కథ
సమీర్ అలియాస్ సామ్ (రాక్ కచ్చి), మేఘ (అప్సర రాణి) ప్రేమించుకుంటారు. విశాల్ అనే స్నేహితుడితో కలిసి అర్థరాత్రి దాకా పార్టీ వీళ్ళిద్దరూ చేసుకొని పార్టీ ముగిశాక ఇంటికి తిరిగే క్రమంలో మధ్యలో మేఘను ఇంటి వద్ద డ్రాప్ చేయాలని సమీర్ భావిస్తాడు. ఆ సమయంలో మేఘతో రొమాన్స్ చేయడానికి, కోరిక తీర్చుకోవాలని ప్రయత్నిస్తాడు. కానీ పెళ్లి తర్వాతే నీ కోరిక తీరుస్తా అని మేఘా చెప్పడం ఇక మేఘ తన ఇంట్లోకి ఎంటరయ్యాక ఊహించని సంఘటనలు ఎదురుకావడం, ఇంతలో ప్రియుడు సమీర్‌ను మేఘ చంపేస్తుంది. మేఘ ఎందుకలా చేసింది? అనేదే మిగతా సినిమా కథ.
భివాని
ఈ నగరంలో సాంప్రదాయిక బాక్సింగ్ పాఠశాల ఉంది. ఇండియన్ బాక్సింగ్ స్క్వాడ్‌లోని సభ్యులు దాదాపుగా అందరూ ఇక్కడి స్పోర్ట్స్ అథారిటీ ఆఫ్ ఇండియా (SAI) హాస్టల్ నుండే వచ్చారు. దివంగత కెప్టెన్, దిగ్గజ బాక్సర్ హవా సింగ్, భివానీలో బాక్సింగ్ అకాడమీని స్థాపించడానికి తోడ్పడ్డాడు.
థ్రిల్లర్
బయటి లింకులు
వర్గం:2020 తెలుగు సినిమాలు వర్గం:2020 సినిమాలు
భివాని
వ్యుత్పత్తి
భివానీ అనే పేరు భానీ నుండి వచ్చింది. ఈ పట్టణాన్ని నీమ్ సింగ్ అనే రాజపుత్ర రాజు స్థాపించాడు. భాని అనే పేరు గల అతని భార్య, ఒకసారి అతనిపై జరిగిన కుట్ర నుండి అతన్ని రక్షించింది. దాంతో అతను ఈ పట్టణానికి ఆమె పేరు పెట్టాడు. భాని నుండి భియాని అయింది (స్థానికులు ఇప్పటికీ ఇలాగే పలుకుతారు), చివరికి భివాని అయింది. ఇతర మౌఖిక సంప్రదాయాల ప్రకారం పార్వతీదేవికి మరోపేరైన భవానీ నుండి ఈ పేరు వచ్చిందని చెబుతారు. భివానీలో ఎక్కువగా తన్వర్ రాజపుత్రులు ఉన్నారు.
జిల్లా భివానీ హర్యానా పశ్చిమ భాగంలో ఉంది. రాజస్థాన్‌లోని ఝుంఝును జిల్లా దీనికి ఒక సరిహద్దుగా ఉంది.
విద్యాసౌకర్యాలు
భివానీలో ఆరు ప్రధాన సంస్థలు ఉన్నాయి, వాటిలో ఒకటి బిర్లా గ్రూప్ స్థాపించిన వస్త్ర పరిశోధన సంస్థ, టెక్నలాజికల్ ఇన్స్టిట్యూట్ ఆఫ్ టెక్స్‌టైల్ &amp; సైన్సెస్ ఒకటి. ఇది దేశంలోని అగ్రగామి, పురాతన సంస్థ. పట్తణంలో నాలుగు డిగ్రీ కళాశాలలు, మూడు ఉపాధ్యాయ విద్యా కళాశాలలు, ఒక నర్సింగ్ పాఠశాల కూడా ఉన్నాయి. బోర్డ్ ఆఫ్ స్కూల్ ఎడ్యుకేషన్, హర్యానా (బిఎస్ఇహెచ్) నగరంలో ఉంది. ప్రభుత్వ పిజి కళాశాల హన్సి రోడ్ లో ఉంది. దివంగత చౌధురి బన్సీ లాల్ జ్ఞాపకార్థం భివానిలో చౌధురి బన్సీ లాల్ విశ్వవిద్యాలయాన్ని స్థాపించారు
రైల్వేలు
భివానీ రైల్వే జంక్షను భటిండా-రేవారీ మార్గంలో ఉంది. రేవారి వైపు, హిసార్ వైపు, రోహ్తక్ వైపూ వెళ్ళే మూడు రైలు మార్గాలకు భివాని కూడలి. ఈ మూడు మార్గాలూ భివానీ లోనే బయలుదేరుతాయి. రోహ్‌తక్ వైపు వెళ్ళే మూడవ మార్గం ఢిల్లీకి వెళ్తుంది.
రోడ్లు
భివాని నుండి రాష్ట్రంలోని అన్ని ప్రధాన పట్టణాలకూ రాష్ట్ర రహదారులున్నాయి. భివానీ జిల్లాలో ప్రజా రవాణాకు బస్సు సర్వీసే ప్రధాన సాధనం
భౌగోళికం
భివాని 28.78°N, 76.13°W వద్ద, సముద్ర మట్టానికి 225 మీటర్ల ఎత్తున ఉంది. రాష్ట్ర రాజధాని చండీగఢ్ నుండి 285 కి.మీ., దేశ రాజధాని ఢిల్లీ నుండి 124 కి.మీ. దూరంలో ఉంది.
బాక్సింగ్
2008 ఒలింపిక్ హ్రీడల్‌లో భారత్‌కు ప్రాతినిధ్యం వహించిన ఐదుగురు బాక్సర్‌లలో నలుగురు భివానీకి చెందినవారే. స్పోర్ట్స్ అథారిటీ ఆఫ్ ఇండియా కోచ్, రెండుసార్లు ఆసియా గేమ్స్ బంగారు పతక విజేత, 11 సార్లు జాతీయ ఛాంపియన్ అయిన దివంగత కెప్టెన్ హవా సింగ్, భివానీలో బాక్సింగ్ క్లబ్‌కు సహ స్థాపకుడు. కవితా చాహల్ రెండుసార్లు ఐబా ప్రపంచ మహిళల బాక్సింగ్ ఛాంపియన్‌షిప్ గెలుచుకుంది. ఆమె మహిళల జాతీయ ఛాంపియన్‌షిప్‌లో రికార్డు స్థాపించింది. ఇక్కడి బాక్సింగ్ క్లబ్‌ స్థానికంగా "బిబిసి" పేరుతో ప్రసిద్ధం.
జనాభా
2011 భారత జనగణన ప్రకారం, భివానీ జనాభా 1,96,057. జనాభాలో పురుషులు 54%, స్త్రీలు 46%. భివానీ సగటు అక్షరాస్యత 69%, ఇది జాతీయ సగటు 59.5% కంటే ఎక్కువ; పురుషుల అక్షరాస్యత 76%, స్త్రీల అక్షరాస్యత 62%. జనాభాలో 13% 7 సంవత్సరాల కంటే తక్కువ వయస్సు గలవారు.
మూలాలు
వర్గం:Coordinates on Wikidata
భైనిబడేషాన్
భౌగోళికం, జనాభా
భైనిబడేషాన్ (Bhaini Badeshan) (87) అన్నది అమృత్‌సర్ జిల్లాకు చెందిన Baba Bakala తాలూకాలోని గ్రామం, ఇది 2011 జనగణన ప్రకారం 143 ఇళ్లతో మొత్తం 740 జనాభాతో 239 హెక్టార్లలో విస్తరించి ఉంది. సమీప పట్టణమైన Rayya అన్నది 15 కి.మీ. దూరంలో ఉంది. గ్రామంలో మగవారి సంఖ్య 401, ఆడవారి సంఖ్య 339గా ఉంది. షెడ్యూల్డ్ కులాల సంఖ్య 391 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37696.
విద్యా సౌకర్యాలు
సమీప బాలబడులు (Thothian)గ్రామానికి 5 కిలోమీటర్ల లోపే ఉంది. గ్రామంలో 1 ప్రభుత్వ ప్రాథమిక పాఠశాలఉంది సమీప మాధ్యమిక పాఠశాలలు (Tothian)గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాల (Tothian)గ్రామానికి 5 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Rayya) గ్రామానికి 10 కిలోమీటర్ల కన్నా దూరంలో ఉంది సమీప "ఆర్ట్స్, సైన్స్, కామర్సు డిగ్రీ కళాశాలలు" (Baba bakala) గ్రామానికి 10 కిలోమీటర్ల కన్నా దూరంలో ఉంది సమీప ఇంజనీరింగ్ కళాశాలలు (Baba bakala) గ్రామానికి 10 కిలోమీటర్ల కన్నా దూరంలో ఉంది సమీప వైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీప మేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీప పాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది సమీప వృత్తివిద్యా శిక్షణ పాఠశాలలు (Baba bakala) గ్రామానికి 10 కిలోమీటర్ల కన్నా దూరంలో ఉంది సమీప అనియత విద్యా కేంద్రాలు (Baba bakala) గ్రామానికి 10 కిలోమీటర్ల కన్నా దూరంలో ఉంది సమీప దివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీప ఇతర విద్యా సౌకర్యాలు (Baba bakala) గ్రామానికి 10 కిలోమీటర్ల కన్నా దూరంలో ఉంది
ప్రభుత్వ వైద్య సౌకర్యాలు
సమీప సామాజిక ఆరోగ్య కేంద్రం గ్రామానికి 10 కిలోమీటర్ల కన్నా దూరంలో ఉంది సమీప ప్రాథమిక ఆరోగ్య కేంద్రాలు గ్రామానికి 10 కిలోమీటర్ల కన్నా దూరంలో ఉంది గ్రామంలో 1 ప్రాథమిక ఆరోగ్య ఉప కేంద్రాలుఉంది సమీప మాతా శిశు సంరక్షణా కేంద్రాలు గ్రామానికి 10 కిలోమీటర్ల కన్నా దూరంలో ఉంది సమీప టి.బి వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీప అలోపతీ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీప ప్రత్యామ్నాయ ఔషధ ఆసుపత్రి గ్రామానికి 10 కిలోమీటర్ల కన్నా దూరంలో ఉంది గ్రామంలో 1 ఆసుపత్రిఉంది గ్రామంలో 1 పశు వైద్యశాలలుఉంది సమీప సంచార వైద్య శాలలు గ్రామానికి 10 కిలోమీటర్ల కన్నా దూరంలో ఉంది సమీప కుటుంబ సంక్షేమ కేంద్రాలు గ్రామానికి 10 కిలోమీటర్ల కన్నా దూరంలో ఉంది
తాగు నీరు
శుద్ధిచేసిన కుళాయి నీరు లేదు శుద్ధి చేయని కుళాయి నీరు ఉంది మూత వేసిన బావుల నీరు లేదు మూత వేయని బావులు నీరు లేదు చేతిపంపుల నీరు ఉంది గొట్టపు బావులు / బోరు బావుల నీరు ఉంది ప్రవాహం నీరు లేదు నది / కాలువ నీరు లేదు చెరువు/కొలను/సరస్సు నీరు లేదు
పారిశుధ్యం
మూసిన డ్రైనేజీ లేదు. తెరిచిన డ్రైనేజీ ఉంది. డ్రెయినేజీ నీరు నేరుగా నీటి వనరుల్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. స్నానపు గదులతో కూడిన సామాజిక మరుగుదొడ్లు లేదు. స్నానపు గదులు లేని సామాజిక మరుగుదొడ్లు లేదు.
సమాచార, రవాణా సౌకర్యాలు
పోస్టాఫీసు లేదు.సమీప పోస్టాఫీసుగ్రామానికి 5 నుంచి 10 కిలోమీటర్ల లోపే ఉంది. గ్రామ పిన్ కోడ్ టెలిఫోన్లు (లాండ్ లైన్లు) లేదు.సమీప టెలిఫోన్లు (లాండ్ లైన్లు)గ్రామానికి 5 నుంచి 10 కిలోమీటర్ల లోపే ఉంది. పబ్లిక్ ఫోన్ ఆఫీసు ఉంది. మొబైల్ ఫోన్ కవరేజి ఉంది. ఇంటర్నెట్ కెఫెలు / సామాన్య సేవా కేంద్రాలు లేదు.సమీప ఇంటర్నెట్ కెఫెలు / సామాన్య సేవా కేంద్రాలు గ్రామానికి 10 కిలోమీటర్ల కన్నా దూరంలో ఉంది ప్రైవేటు కొరియర్ లేదు.సమీప ప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసు ఉంది. ప్రైవేట్ బస్సు సర్వీసు ఉంది. రైల్వే స్టేషన్లు లేదు.సమీప రైల్వే స్టేషన్లుగ్రామానికి 5 నుంచి 10 కిలోమీటర్ల లోపే ఉంది. ఆటోలు ఉంది. టాక్సీలు ఉంది. ట్రాక్టరు ఉంది. గ్రామం జాతీయ రహదారితో అనుసంధానం కాలేదు.సమీప జాతీయ రహదారిగ్రామానికి 5 నుంచి 10 కిలోమీటర్ల లోపే ఉంది.. గ్రామం రాష్ట్ర హైవేతో అనుసంధానం కాలేదు.సమీప రాష్ట్ర హైవేగ్రామానికి 5 నుంచి 10 కిలోమీటర్ల లోపే ఉంది.. గ్రామం ప్రధాన జిల్లా రోడ్డుతో అనుసంధానమై ఉంది. గ్రామం ఇతర జిల్లా రోడ్డుతో అనుసంధానమై ఉంది.
సమీప నీటితో బౌండ్ అయిన మెకాదం రోడ్డుగ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
ఏటియం లేదు.సమీప ఏటియం గ్రామానికి 10 కిలోమీటర్ల కన్నా దూరంలో ఉంది వ్యాపారాత్మక బ్యాంకు ఉంది. సహకార బ్యాంకు ఉంది. వ్యవసాయ ఋణ సంఘం ఉంది. స్వయం సహాయక బృందం లేదు.సమీప స్వయం సహాయక బృందంగ్రామానికి 5 నుంచి 10 కిలోమీటర్ల లోపే ఉంది. పౌర సరఫరాల శాఖ దుకాణం ఉంది. వారం వారీ సంత లేదు.సమీప వారం వారీ సంత గ్రామానికి 10 కిలోమీటర్ల కన్నా దూరంలో ఉంది వ్యవసాయ మార్కెటింగ్ సొసైటీ ఉంది.
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) లేదు.సమీప ఏకీకృత బాలల అభివృద్ధి పథకం (పోషకాహార కేంద్రం) గ్రామానికి 10 కిలోమీటర్ల కన్నా దూరంలో ఉంది అంగన్ వాడీ కేంద్రం (పోషకాహార కేంద్రం) ఉంది. ఇతర (పోషకాహార కేంద్రం) లేదు.సమీప ఇతర (పోషకాహార కేంద్రం) గ్రామానికి 10 కిలోమీటర్ల కన్నా దూరంలో ఉంది ఆశా (గుర్తింపు పొందిన సామాజిక ఆరోగ్య కార్యకర్త) ఉంది. ఆటల మైదానం లేదు.సమీప ఆటల మైదానం  గ్రామానికి 10 కిలోమీటర్ల కన్నా దూరంలో ఉంది సినిమా / వీడియో హాల్ లేదు.సమీప సినిమా / వీడియో హాల్  గ్రామానికి 10 కిలోమీటర్ల కన్నా దూరంలో ఉంది గ్రంథాలయం లేదు.సమీప గ్రంథాలయం గ్రామానికి 10 కిలోమీటర్ల కన్నా దూరంలో ఉంది పబ్లిక్ రీడింగ్ రూం లేదు.సమీప పబ్లిక్ రీడింగ్ రూం గ్రామానికి 10 కిలోమీటర్ల కన్నా దూరంలో ఉంది వార్తాపత్రిక సరఫరా ఉంది. అసెంబ్లీ పోలింగ్ స్టేషన్ ఉంది. జనన & మరణ రిజిస్ట్రేషన్ కార్యాలయం లేదు.సమీప జనన & మరణ రిజిస్ట్రేషన్ కార్యాలయం గ్రామానికి 10 కిలోమీటర్ల కన్నా దూరంలో ఉంది
విద్యుత్తు
విద్యుత్ సరఫరా ఉంది.
భూమి వినియోగం
భైనిబడేషాన్ (Bhaini Badeshan) (87) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ
భైనిబడేషాన్ (Bhaini Badeshan) (87) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): Wheat,Rice,Maize
మూలాలు
వర్గం:బాబా బకాలా తాలూకా గ్రామాలు
వడమాలపేట మండలం
వడమాలపేట మండలం, ఆంధ్రప్రదేశ్ రాష్ట్రంలోని తిరుపతి జిల్లాకు చెందిన ఒక మండలం.మండల కేంద్రం వడమాల.
మండల గణాంకాలు
2001 భారత జనగణన గణాంకాల ప్రకారం మండల జనాభా  - మొత్తం 	31,291 - పురుషులు 	15,610 - స్త్రీలు 	15,681,అక్షరాస్యత  - మొత్తం	67.61% - పురుషులు 	78.37%- స్త్రీలు 	57.00%
సుధారాణి రఘుపతి
సుధారాణి రఘుపతి  ఒక భరతనాట్య కళాకారిణి.
విశేషాలు
ఈమె 1944, మార్చి 21వ తేదీన జన్మించింది. ఈమె మైసూరు విశ్వవిద్యాలం నుండి సోషియాలజీ, ఫిలాసఫీలలో బి.ఎ.డిగ్రీ సంపాదించింది. ఈమె భరతనాట్యాన్ని కె.పి.కిట్టప్ప పిళ్ళై, యు.ఎస్.కృష్ణారావు, మైలాపూర్ గౌరి అమ్మ వద్ద నేర్చుకుంది. ఈమె కర్ణాటక సంగీతాన్ని వాయులీన విద్వాంసుడు తిరుమకూడలు చౌడయ్య, వాగ్గేయకారుడు మదురై ఎన్.కృష్ణన్‌ల వద్ద నేర్చుకుంది.
ఈమె 1964-65లో వర్జీనియాలోని రాండాల్ప్ మేకన్స్ మహిళా కళాశాలలో చదివింది. ఈ కళాశాలలో చదివిన మొట్టమొదటి భారతీయురాలు ఈమె. ఇక్కడ ఈమె వరల్డ్ హిస్టరీ ఆఫ్ డాన్స్, స్టూడియో ఆర్ట్స్, మాడర్న్ డాన్సులో మార్థా గ్రాహం టెక్నిక్ మొదలైనవి నేర్చుకుంది. ఈమె పాశ్చాత్య సంగీతం కూడా నేర్చుకుంది.
ఈమె 1981లో ఐక్యరాజ్యసమితి ప్రధాన కార్యాలయం, న్యూయార్క్‌లో తన నాట్యప్రదర్శన గావించింది. ఇంకా ఈమె తన నాట్యకౌశలాన్ని నికిటా కృశ్చేవ్, ఇథియోపియా మహారాజు, ఇరాన్ షా, ఆఫ్ఘనిస్తాన్ రాజు, చౌ ఎన్ లై, హో చి మిన్, జవహర్ లాల్ నెహ్రూ, ఇందిరా గాంధీ మొదలైన వారి ముందు ప్రదర్శించింది.
ఈమె దూరదర్శన్‌లో భరతనాట్యం ప్రాశస్త్యాన్ని వివరిస్తూ "భరతాంజలి" అనే టెలీ సీరియల్‌ను నిర్మించింది. ఈ సీరియల్ 1981లో 13 వారాలు తెలుపు నలుపులో, 1989లో 8 వారాలు రంగుల్లో ప్రసారం అయ్యింది.
ఈమె అనేక జాతీయ అంతర్జాతీయ సెమినార్లలో పాల్గొని భరతనాట్య సంబంధమైన పత్ర సమర్పణలు చేసింది. ఈమె న్యూఢిల్లీ లోని సెంటర్ ఫర్ కల్చరల్ రిసోర్సెస్ అండ్ ట్రైనింగ్‌కు 1998-2002 కాలంలో ఉపాధ్యక్షురాలిగా సేవలను అందించింది. 1995లో న్యూయార్క్‌లోని కోల్గేట్ యూనివర్శిటీలో సీనియర్ టీచింగ్ అసోసియేట్ (ప్రొఫెసర్) గా నియమించబడింది.
1970లో ఈమె శ్రీ భరతాలయ అనే సంస్థను స్థాపించి అనేక మంది శిష్యులకు శిక్షణను ఇచ్చింది. ఈ సంస్థ ద్వారా మధుర మార్గం (మదురై ఎన్.కృష్ణన్ కృతుల సంకలనం), లఘు భారతం (మూడు భాగాలు), 12 ఆడియో కేసెట్లను విడుదల చేసింది. ఈమె ఇటీవల మధుర మార్గం, నవసంధి కవిత్వం, మధుర తిల్లానాలకు దర్శకత్వం వహించి సిడి, డివిడిల రూపంలో విడుదల చేసింది. ఈమె శ్రీవిల్లిపుతూరు ఆలయ సేవలపై ఒక డాక్యుమెంటరీని రూపొందించింది. 1981లో సంగీత నాటక అకాడమీ ఈమె నవసంధి నృత్యాన్ని రికార్డు చేసింది.
ఈమె రామాయణం, కృష్ణం వందే జగద్గురుం, శక్తి ప్రభావం, వందే గుహం ఉమాసుతం, ఏకమేవ న ద్వయం, శంకర లోకశంకర, శిలప్పదికారం మొదలైన నృత్యనాటికలకు నృత్య దర్శకత్వం వహించింది.
పురస్కారాలు, గౌరవాలు
ఈమెకు అనేక పురస్కారాలు, గౌరవాలు లభించాయి. వాటిలో కొన్ని:
మూలాలు
వర్గం:1944 జననాలు వర్గం:భరతనాట్య కళాకారులు వర్గం:పద్మశ్రీ పురస్కారం పొందిన తమిళనాడు మహిళలు వర్గం:సంగీత నాటక అకాడమీ అవార్డు గ్రహీతలు వర్గం:జీవిస్తున్న ప్రజలు
రాహుల్ గాంధీ
రాహుల్ గాంధీ (జననం 19 జూన్ 1970) భారత జాతీయ కాంగ్రెస్ పార్టీకి మాజీ అధ్యక్షుడు, భారత యువజన కాంగ్రెస్, భారత జాతీయ విద్యార్థి యూనియన్ లకు చైర్ పర్సన్ గా వ్యవహరిస్తున్నాడు. అఖిలభారత కాంగ్రెస్ కమిటీకి ప్రధాన కార్యదర్శిగా కూడా పనిచేశాడు. అమేథీ నియోజకవర్గం నుంచి 2004 నుండి 2019 వరకు లోకసభ సభ్యునిగా పనిచేశాడు. 2019 లో వయనాడ్ నుండి లోకసభ సభ్యుడయ్యాడు. కాంగ్రెస్ వర్కింగ్ కమిటీలో రెండవ అతిఎక్కువ ర్యాంకు సాధించిన సభ్యుడు రాహుల్.
రాహుల్ నెహ్రూ-గాంధీ కుటుంబానికి చెందినవాడు. భద్రతా కారణాల వల్ల చిన్నప్పుడు ఆయన ఎక్కువగా పాఠశాలలు మారాల్సి వచ్చేది. ఆయన విదేశాల్లో మారుపేరుతో చదువుకునేవాడు. కేవలం కొందరు భద్రతా అధికారులకు, విశ్వవిద్యాలయ అధికారులకు మాత్రమే ఆయన అసలు గుర్తింపు తెలిసేది. రాహుల్ కేంబ్రిడ్జ్ లోని రాలిన్స్ విశ్వవిద్యాలయంలో అంతర్జాతీయ సంబంధాలు, అభివృద్ధి కోర్సులో డిగ్రీ చేశాడు. ఆ తరువాత లండన్ లోని మానిటర్ గ్రూప్ అనే మేనేజ్‌మెంట్ కన్సల్టింగ్ సంస్థలో పనిచేశారు. ఆయన తండ్రి రాజీవ్ గాంధీ చనిపోయిన తరువాత కొన్నేళ్ళకు, ఆయన పోటీ చేసే ఉత్తరప్రదేశ్ లోని అమేథీ నియోజకవర్గంలో నిలబడి ఎంపిగా గెలిచారు. 2007లో రాహుల్ కాంగ్రెస్ పార్టీ ప్రధాన కార్యదర్శిగా ఎన్నికయ్యారు. 2013లో పార్టీ ఉపాధ్యక్షునిగా కూడా ఎన్నికయ్యారు.
2014 భారత సాధారణ ఎన్నికల్లో కాంగ్రెస్ పార్టీ ప్రచారానికి సారథ్యం వహించారు రాహుల్. ఈ ఎన్నికల్లో కేవలం 44 సీట్లు గెలిచి పార్టీ చరిత్రలో ఎన్నడూలేని వైఫల్యాన్ని చవి చూసింది. 2009 ఎన్నికల్లో కాంగ్రెస్ పార్టీ 206 సీట్లను గెలుచుకుంది. 2019 భారత ఎన్నికలలో, భారత్ జాతీయ కాంగ్రెస్ దాని మిత్రపక్షాలు మరల వైఫల్యం చెందాయి.
తొలినాళ్ళ జీవితం, కెరీర్
రాహుల్ 1970 జూన్ 19న ఢిల్లీలో జన్మించాడు. ఆయన భారత మాజీ ప్రధాని రాజీవ్ గాంధీ, కాంగ్రెస్ ప్రస్తుత అధ్యక్షురాలు సోనియా గాంధీ ల మొదటి సంతానం. మాజీ ప్రధాని ఇందిరా గాంధీ మనవడు. భారత మొట్టమొదటి ప్రధాని జవహర్ లాల్ నెహ్రూకు మునిమనవడు. ఆయన చెల్లెలు ప్రియాంక వాద్రా, బావ రాబర్ట్ వాద్రా.
రాహుల్ మొదట ఢిల్లీ లోని సెయింట్ కొలంబా పాఠశాలలో చేరారు. 1981 నుండి 1983 వరకు ఉత్తరాఖండ్ లోని డెహ్రాడూన్ లో ది డూన్ పాఠశాలలో చదువుకున్నారు. ఆ తరువాత కొద్ది రోజులకే ఆయన నానమ్మ, అప్పటి ప్రధాని ఇందిరాగాంధీ ని దుండగులు చంపడంతో, తండ్రి రాజీవ్ 1984 అక్టోబరు 31న ప్రధానమంత్రి అయ్యారు. సిక్కు ఉగ్రవాదుల నుంచి వీరి కుటుంబానికి బెదిరింపులు రావడంతో రాహుల్, ఆయన చెల్లెలు ప్రియాంకాను ఇంట్లోనే చదివించడం ప్రారంభించారు రాజీవ్. 1989లో ఢిల్లీలోని సెయింట్ స్టీఫెన్స్ కళాశాలలో చేరిన రాహుల్, మొదటి సంవత్సరం పరీక్షలైపోయిన తరువాత హార్వర్డ్ విశ్వవిద్యాలయంలో చేరారు. 1991లో తమిళ ఉగ్రవాదుల చేతిలో రాజీవ్ గాంధీ చనిపోయిన తరువాత  భద్రతా కారణాల దృష్ట్యా రాహుల్ రోలిన్స్ కళాశాలకు మారిపోయారు. 1994లో బి.ఎ పూర్తి చేశారు ఆయన. ఆ సమయంలో ఆయన రౌల్ విన్సి అనే మారుపేరుతో చదువుకునేవారు. ఆయన అసలు పేరు, వివరాలు కొందరు భద్రతా, విశ్వవిద్యాలయ అధికారులకు మాత్రమే తెలుసు. 1995లో కేంబ్రిడ్జ్ లోని ట్రినిటీ కళాశాలలో ఎం.ఫిల్ చదివారు. ఆ తరువాత 1995లో లండన్ లోని మానిటర్ గ్రూప్ అనే మేనేజ్‌మెంట్ కన్సల్టింగ్ సంస్థలో ఉద్యోగం చేశారు. 2002లో ముంబైలో బాకొప్స్ సర్వీసెస్ ప్రైవేట్ లిమిటెడ్ అనే టెక్నాలజీ ఔట్ సోర్సింగ్ సంస్థను స్థాపించారు. 2004లో ఒక ప్రెస్ మీట్ లో తనకు ఒక స్పానిష్ గర్ల్ ఫ్రెండ్ ఉన్నట్టు చెప్పారు. ఆమె వెనిజులాలో ఉంటుందనీ, ఆమె ఒక ఆర్కిటెక్ట్ అనీ తెలిపారు. తాను ఇంగ్లండ్ లో చదువుకునేటప్పుడు ఆమె పరిచయమయ్యారని వివరించారు రాహుల్. కానీ 2013లో తాను పెళ్ళి చేసుకోనని ప్రకటించారు ఆయన.
మూలాలు
వర్గం:14వ లోక్‌సభ సభ్యులు వర్గం:16వ లోక్‌సభ సభ్యులు వర్గం:1970 జననాలు వర్గం:జీవిస్తున్న ప్రజలు
వర్గం:భారతదేశ ప్రధానమంత్రుల పిల్లలు వర్గం:ఉత్తరప్రదేశ్ నుండి ఎన్నికైన లోక్‌సభ సభ్యులు
ప్లాస్టిక్
ప్లాస్టిక్ అంటే పోలిమర్లు -మోనోమర్లు అనే పునరుక్తమయ్యే యూనిట్లని కలిగి ఉన్న పెద్ద అణువులు. ప్లాస్టిక్ సంచుల విషయంలో, పునరుక్తమయ్యే యూనిట్లు “ఎథిలిన్”. పోలి ఎథిలిన్ ఏర్పడడానికి ఎథిలిన్ అణువులు బహురూపం చెందినపుడు, అవి పొడవైన కర్బన అణువుల చెయిన్లను ఏర్పరుస్తాయి. ఇందులో ప్రతి కార్బన్ రెండు హైడ్రోజన్ పరమాణువులతో బంధం ఏర్పరచుకుంటుంది.
ప్లాస్టిక్ తయారీ
ప్రకృతిలో సహజ సిద్ధంగా లభించే పదార్థ అణువులతో కాకుండా కృత్రిమంగా తయారు చేసే అణు పుంజాలతో (ఈ అణుపుంజాలను పాలిమర్స్ అంటారు) నిర్మితమయ్యే పదార్థమే 'ప్లాస్టిక్'. ప్లాస్టిక్ తయారీలో మామూలుగా వాడే మూల పదార్థం ముడి చమురు (క్రూడ్ ఆయిల్). ప్లాస్టిక్ తయారీకి కావలసిన ముడి పదార్థాలను పొందటానికి ముందుగా ముడి చమురును వేడిచేయాలి. ఈ ప్రక్రియను చమురు శుద్ధి కార్మాగారం (ఆయిల్ రిఫైనరీ) లో సుమారు 400 డిగ్రీల సెల్సియస్ ఉష్ణోగ్రత వద్ద జరుపుతారు. ఇందులో లభించే 'నాఫ్తా' అనే పదార్థాన్ని తిరిగి 800 డిగ్రీల వరకు వేడి చేసి, వెంటనే 200 డిగ్రీల ఉష్ణోగ్రతకు చల్లారుస్తారు. ఇలా చేసినప్పుడు మోనోమర్స్ అనే అతి చిన్న అణువులు ఒకదానితో ఒకటి కలిసి పొడవైన, శక్తిమంతమైన 'పాలిమర్స్' అనే అణు గొలుసులు ఏర్పడతాయి. ఈ పాలిమర్లకు వివిధ రసాయనాలను కలపడం ద్వారా వేర్వేరు ధర్మాలు కలిగి ఉండే కృత్రిమ పదార్థాలు అంటే 'ప్లాస్టిక్ పదార్థాలు' తయారవుతాయి. వివిధ విమానాల భాగాల తయారీలో స్టీలుకు బదులు ప్రస్తుతం ప్లాస్టిక్‌ను ఉపయోగిస్తున్నారు.
ప్లాస్టిక్‌ పర్యావరణానికి పెద్ద సమస్యగా మారింది. ప్లాస్టిక్‌ వాడకం లేని పర్యావరణ ప్రపంచం శ్రేష్టమైనది. .ప్రపంచవ్యాప్తంగా ప్రతి సంవత్సరం సుమారు 100 మిలియన్‌ టన్నుల ప్లాస్టిక్‌ ఉత్పత్తి అవుతుంది. దీని కోసం రోజు ఏడు 7 మిలియన్‌ బ్యారెల్స్‌ పెట్రోలియం ఖర్చవుతుంది. ఇతర రకాలుగా ఉపయోగపడే పెట్రోలియాన్ని ఉపయోగించి ప్లాస్టిక్‌ తయారుచేసే ఖర్చుతో పాటు, పర్యావరణానికి హాని కలుగుతోంది. క్యారీబ్యాగులతో సహా ఎన్నో గృహావసరాలకు వాడి పడేస్తున్న ప్లాస్టిక్‌ భూమిలో కరిగిపోవడానికి ఎన్నో సంవత్సరాలు పడుతుంది.
సమస్యలు
ప్లాస్టిసైజర్లు అనేవి తక్కువ బాష్పశీల స్వభావముగల సేంద్రీయ ఎస్టర్లు. అవి, ఆహార పదార్థాలకి శ్రవించిడం ద్వారా వలస పోగలుగుతాయి. ప్లాస్టిసైజర్లలో కూడా కేన్సరు కలుగ చేసే పదార్థాలని కలిగి ఉంటాయి. యాంటి ఆక్సిడింట్లు, స్టెబిలైజర్లు సేంద్రీయ, అసేంద్రీయ రసాయనాలు. ఇవి మేన్యుఫేక్చరింగు విధాన సమయంలో, ఉష్ణ వియోగం చెందకుండా రక్షిస్తాయి.
కాడ్మియం, సీసం వంటి విషపూరిత ధాతువులు, ప్లాస్టిక్ సంచుల తయారీలో ఉపయోగించినప్పుడు కూడా స్రవించి ఆహార పదార్ధాలను కలుషితం చేస్తాయి. కాడ్మియం చిన్న మోతాదులలో శోషించినపుడు, వాంతులు కలుగజేస్తుంది. గుండె పెద్దది కావడానికి కూడా కారణమౌతుంది. ఎక్కువ కాలం సీసానికి గురైతే, మెదడు టిష్యూలు క్షీణించి పోతాయి.
సంచుల సమస్య
ప్లాస్టిక్ సంచులని సరిగా పారవేయకపోతే, డ్రైనేజి సిస్టమ్ లోకి వెళ్ళి వాటిని మూసి వేయడం వలన అశుభ్రమైన వాతావారణాన్ని కలుగచేసి, నీటి ద్వారా వచ్చే వ్యాధులను కలుగచేస్తాయి. పునర్వినియోగం /రంగుల ప్లాస్టిక్ సంచులు, భూమిలోనికి శ్రవించి మట్టిని,, ఉప మట్టి నీటిని కలుషితం చేసే కొన్ని రసాయనాలని కలిగి ఉండవచ్చు. పునర్వినియోగం చేయడానికి ఉపయోగించే యూనిట్లు పర్యావరణపరంగా పటిష్ఠమైనవి కాకపోతే, పునర్వినియోగం సమయంలో ఉత్పత్తి అయ్యే విషపూరిత ఆవిరి వలన పర్యావరణ సమస్యలు కలుగుతాయి. మిగిలిపోయిన ఆహారం కలిగిఉన్న లేదా ఇతర వ్యర్ధ పదార్ధాలతో కలిసిపోయి ఉన్న కొన్ని ప్లాస్టిక్ సంచులను జంతువులు తినడం వలన హానికరమైన ప్రభావాలు కలుగుతాయి. పాడవ్వని, చొచ్చుకు పోనీయని స్వభావంకల ప్లాస్టిక్ కారణంగా, మట్టిలో పారవేస్తే, భూగర్భ జల ఏక్విఫెర్లు నింపకుండా అడ్డుకోవచ్చు. అంతే కాకుండా, ప్లాస్టిక్ ఉత్పాదనల లక్షణాలని మెరుగు పరచడానికి, పాడయ్యే ప్రతి చర్యని నిరోధించడానికి సాధారణంగా ఎడిటివ్లను, ప్లాస్టిసైజర్లను, ఫిల్లర్లను, ఆజ్ఞిమాపకాలని, పిగ్ మెంట్లని ఉపయోగిస్తారు. ఇవి ఆరోగ్యం మీద ప్రభావాన్ని కలిగి ఉంటాయి.
పరిష్కారం
ప్లాస్టిక్ సంచులకు ప్రత్యామ్నాయంగా జనపనార లేదా క్లాత్ సంచులని వినియోగించడాన్ని జనరంజకం చేయాలి, ఆర్థికపరమైన ఇన్సెంటివ్లతో ప్రేరేపించాలి. అయినప్పటికీ, పేపరు సంచులు తయారీలో చెట్లని కొట్టి వాటిని ఉపయోగించడం జరుగుతుంది, కాబట్టి వాటి వినియోగాన్ని పరిమితం చేయాలి. ముఖ్యముగా బయోడిగ్రేడబుల్ ప్లాస్టిక్ సంచులని మాత్రమే ఉపయోగించాలి, మరి బయోడిగ్రేడబుల్ ప్లాస్టిక్ ని అభివృద్ధి చేయడానికి పరిశోధన జరుగుతుంది.ఇదీ నేటి ప్రపంచానికి చాలా హానికరం. అందుకోసం జనపనారతో తయారు చేసిన సంచులను ఉపయోగించాలి. ఒక ప్లాస్టిక్ కవరు భూమిలో కరిగిపోవుటకు 10లక్షల సంవత్సరాలు పడుతుంది. కావున వీలైనంతవరకు ప్లాస్టిక్ వాడకాన్ని తగ్గించాలి. (మార్పు చేసింది-D/o Basireddy)
బంగాళదుంపలతో ప్లాస్టిక్
బంగాళదుంపలతో క్యారీబ్యాగ్‌, స్పూన్స్‌లు, ప్లేట్స్‌, పిల్లల ఆట సామాగ్రిని కూడా తయారు చేసుకోవచ్చు. పర్యావరణానికి ఇవి ఎలాంటి హాని చేయవు. వీటిని వాడి పడేసిన తర్వాత కొద్ది రోజులకే కరిగి భూమిలో కలిసిపోతుంది. అంతేగాక వీటిని రిసైక్లింగ్‌కి (పునరుత్పత్తి పక్రియ ) కూడా వాడవచ్చు. బ్రిటన్‌, జపాన్‌లలో వీటిని విరివిగా వాడుతున్నారు. వీటిని అక్కడ ‘స్పడ్‌వేర్ ‌’గా వ్య వహరిస్తున్నారు.ఇది సంప్రదాయ ప్లాస్టిక్‌ కంటే బలమైనది. మామూలు ప్లాస్టిక్‌ కంటే చవక. కిచెన్‌లో ఉపయోగించే కత్తులను సైతం పొటాటో, కార్న్‌ స్టార్చ్‌లతో తయారుచేస్తారు. బంగాళదుంప నుండి తీసే స్టార్చ్‌ బయో పాలిమర్‌ ప్లాస్టిక్‌ లక్షణాలను కలిగి ఉంటుంది. బయో పాలిమర్‌ భూమిలో త్వరగా కరిగిపోయే గుణం ఉన్నందువలన పర్యావరణానికి ఎలాంటి హాని చేయదు.పొటాటో ప్లాస్టిక్‌ను తయారు చేసుకోవడం చాలా సులభం. బంగాళదుంపలు, వెజిటేబుల్‌ లిక్విడ్‌ గ్లిజరిన్‌, వైట్‌ వెనిగర్‌, ఫుడ్‌ కలరింగ్‌ లతో పొటాటో ప్లాస్టిక్‌ తయారు చేసుకోవచ్చు.
పెద్దూర్ (కడెం పెద్దూర్)
పెద్దూర్, తెలంగాణ రాష్ట్రం, నిర్మల్ జిల్లా, కడెం పెద్దూర్ మండలంలోని గ్రామం. ఇది మండల కేంద్రమైన కడెం నుండి కి. మీ. దూరం లోను, సమీప పట్టణమైన నిర్మల్ నుండి 49 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 900 ఇళ్లతో, 3734 జనాభాతో 832 హెక్టార్లలో విస్తరించి ఉంది. గ్రామంలో మగవారి సంఖ్య 1833, ఆడవారి సంఖ్య 1901. షెడ్యూల్డ్ కులాల సంఖ్య 509 కాగా షెడ్యూల్డ్ తెగల సంఖ్య 484. గ్రామం యొక్క జనగణన లొకేషన్ కోడ్ 570047 .పిన్ కోడ్: 504202.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.ఒక ప్రభుత్వ జూనియర్ కళాశాలఒక ప్రైవేటు ఆర్ట్స్ / సైన్స్ డిగ్రీ కళాశాల ఉన్నాయి.సమీప ఇంజనీరింగ్ కళాశాల నిర్మల్లో ఉంది. సమీప వైద్య కళాశాల ఆదిలాబాద్లోను, మేనేజిమెంటు కళాశాల, పాలీటెక్నిక్‌లు నిర్మల్లోనూ ఉన్నాయి.సమీప అనియత విద్యా కేంద్రం జన్నారంలోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు నిర్మల్ లోనూ ఉన్నాయి.
ప్రభుత్వ వైద్య సౌకర్యం
పెద్దూర్లో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు, నలుగురు పారామెడికల్ సిబ్బందీ ఉన్నారు.
ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు ఉన్నారు. మూడు మందుల దుకాణాలు ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా నీరు అందుతుంది. కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
రాష్ట్ర రహదారి, ప్రధాన జిల్లా రహదారి గ్రామం గుండా పోతున్నాయి. జాతీయ రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 కి.మీ.లోపు దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఉత్పత్తి
పెద్దూర్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
మొక్కజొన్న, ప్రత్తి, వరి
హేమానంద బిశ్వాల్
హేమానంద బిశ్వాల్ ఒడిషా రాష్ట్రానికి చెందిన రాజకీయ నాయకుడు. ఆయన ఒడిషా రాష్ట్రానికి రెండుసార్లు ముఖ్యమంత్రిగా పని చేశాడు.
జననం, విద్యాభాస్యం
హేమానంద బిశ్వాల్ 1939 డిసెంబరు 1న ఒడిషా రాష్ట్రం, ఝార్సుగూడ జిల్లాలోని ఠాకూర్‌పాడలో జన్మించాడు. ఆయన ఇంటర్మీడియట్ వరకు చదివాడు.
రాజకీయ జీవితం
హేమానంద బిశ్వాల్ 1970లో ఝార్సుగుడ జిల్లా, కిరిమిరా పంచాయతీ సర్పంచ్‌గా ప్రత్యక్ష రాజకీయాల్లోకి వచ్చాడు. ఆయన 1974లో లయికెరా నియోజక వర్గం నుండి  కాంగ్రెస్‌ అభ్యర్థిగా పోటీ చేసి తొలిసారి ఎమ్మెల్యేగా రాష్ట్ర శాసనసభకు ఎన్నికయ్యాడు. ఆయన తరువాత 1980 నుంచి 2004 వరకు 6 సార్లు ఎమ్మెల్యేగా ఎన్నికై 1985 నుంచి 1986 వరకు రాష్ట్ర ఆరోగ్య–కుటుంబ సంక్షేమ శాఖ మంత్రిగా పని చేశాడు.
హేమానంద బిశ్వాల్ 1989 డిసెంబర్ 7 నుండి 1990 మార్చి 5 వరకు మొదటిసారి ముఖ్యమంత్రిగా ఎన్నికై ఒడిషా రాష్ట్రంలో మొదటి గిరిజన ముఖ్యమంత్రిగా రికార్డు సృష్టించాడు. ఆయన ఆ తర్వాత 1999 డిసెంబర్ 6 నుంచి 2000 మార్చి 5 వరకు రెండవసారి ముఖ్యమంత్రిగా పని చేశాడు. హేమానంద బిశ్వాల్ 2009 నుంచి 2014 వరకు సుందరగఢ్‌ లోక్‌సభ నియోజకవర్గం నుండి లోక్‌సభ ఎంపీగా  ఎన్నికై ఉత్తమ పార్లమెంటేరియన్‌గా అవార్డును అందుకున్నాడు.
మరణం
హేమానంద బిశ్వాల్ అనారోగ్యంతో బాధపడుతూ ఆస్పత్రిలో చికిత్స పొందుతూ 2022 ఫిబ్రవరి 25న మరణించాడు.
మూలాలు
వర్గం:1938 జననాలు వర్గం:2022 మరణాలు వర్గం:ఒడిశా నుండి ఎన్నికైన లోక్‌సభ సభ్యులు వర్గం:ఒడిశా రాజకీయ నాయకులు వర్గం:భారతదేశ రాష్ట్రాల ముఖ్యమంత్రులు
ఆనందవాణి
ఆనందవాణి పత్రికలో రచనలకు పారితోషికం ఇచ్చేవారు కాదు. అయితే వెంబడి ఉత్తరాలు వ్రాసి చివరకు తివిరి ఇసుమున తైలము తీసినట్లు ఆనందవాణి నుంచి పారితోషికం పొందినందుకు పారితోషిక వీరుడిగా పేరొచ్చేసిందని ప్రముఖ రచయిత, సాహిత్య అకాడమీ అవార్డు గ్రహీత భమిడిపాటి రామగోపాలం వ్రాసుకున్నారు.
మూలాలు
వర్గం: తెలుగు పత్రికలు వర్గం: తెలుగు వారపత్రికలు వర్గం: అచ్చుపత్రికలు వర్గం: 1939 పత్రికలు
ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, హైదరాబాద్
ఇంటర్నేషనల్ ఇన్స్టిట్యూట్ అఫ్ ఇన్ఫర్మేషన్ టెక్నాలజీ హైదరాబాద్ (ఐఐఐటి హైదరాబాద్, త్రిబుల్ఐటి హైదరాబాద్ లేదా ఐఐఐటి-హెచ్) 1998లో స్థాపించబడిన, దేశంలోని ఐఐఐటిలలో తొలిగా ప్రారంభించిన  జాతీయ గుర్తింపు పొందిన పరిశోధనా విశ్వవిద్యాలయం. ఈ విశ్వవిద్యాలయం హైదరాబాద్, తెలంగాణ లో ఉంది. ఇది సమాచార సాంకేతికాలు ( ఇన్ఫర్మేషన్ టెక్నాలజీ), కంప్యూటర్ విజ్ఞానం(కంప్యూటర్ సైన్స్), ఎలక్ట్రానిక్స్, కమ్యూనికేషన్స్ విభాగాలలో పరిశోధన చేస్తుంది. ఇది లాభాపేక్షరహిత ప్రభుత్వ-ప్రైవేట్ భాగస్వామ్యం (ఎన్-పిపిపి) కింద స్థాపించబడింది.
గత రెండు దశాబ్దాలుగా, ఈ సంస్థ వివిధ రంగాలలో పరిశోధనా కార్యక్రమాలను రూపొందించింది. ఇది పరిశ్రమకు, సమాజానికి ఉపయోగపడే అనువర్తిత పరిశోధనలకు బలమైన ప్రాధాన్యత ఇస్తుంది, వివిధ శాఖలవారు కలసి పనిచేసే(ఇంటర్ డిసిప్లినరీ) పరిశోధనను సులభతరం చేస్తుంది.
చరిత్ర
ఇంటర్నేషనల్ ఇన్స్టిట్యూట్ అఫ్ ఇన్ఫర్మేషన్ టెక్నాలజీ హైదరాబాద్ 1998 లో ప్రభుత్వ ప్రైవేట్ భాగస్వామ్య నమూనా క్రింద స్థాపించబడింది. రాష్ట్ర ప్రభుత్వం భూమి ఇచ్చి, భవనాలు నిర్మించింది. ఆ సమయంలో, అజయ్ ప్రకాష్ సహానీ ఐఐఐటి హైదరాబాద్ ప్రత్యేక అధికారిగా, రాష్ట్ర ప్రభుత్వానికి ఐటి కార్యదర్శిగా ఉన్నారు. సంభావిత నమూనాను రూపొందించడానికి, సంస్థ యొక్క ప్రారంభ అభివృద్ధిని పర్యవేక్షించడానికి అతను బాధ్యత వహించాడు  ప్రొఫెసర్ రాజీవ్ సంగల్ సిలబస్‌ను రూపొందించారు, ఈ సంస్థ యొక్క మొదటి డైరెక్టర్‌గా 10 ఏప్రిల్ 2013 వరకు పనిచేశాడు.
పాలక మండలి
ఐఐఐటీ హైదరాబాద్ పాలక మండలికి ప్రస్తుతం ట్యూరింగ్ అవార్డు గ్రహీత రాజ్ రెడ్డి నేతృత్వం వహిస్తున్నాడు. మరో ట్యూరింగ్ అవార్డు గ్రహీత వింట్ సెర్ఫ్, నరేంద్ర అహుజా కూడా ఈ పాలక మండలిలో ప్రముఖ సభ్యులు. రోజువారీ కార్యకలాపాలు డైరెక్టర్, పి. జె. నారాయణన్ నిర్వహిస్తున్నాడు. దీనికి పరిశోధన డీన్, విద్యావిషయాల డీన్ సహకరిస్తారు.
విద్య
ఐఐఐటి హైదరాబాద్ లో అండర్ గ్రాడ్యుయేట్, పోస్ట్ గ్రాడ్యుయేట్, డ్యూయల్ డిగ్రీ ప్రోగ్రాములు ఉన్నాయి. అండర్ గ్రాడ్యుయేట్ ప్రోగ్రాములలో కంప్యూటర్ సైన్స్ అండ్ ఇంజినీరింగ్, ఎలక్ట్రానిక్స్ అండ్ కమ్యూనికేషన్ ఇంజినీరింగ్, సివిల్ ఇంజినీరింగ్ లో బ్యాచిలర్ ఆఫ్ టెక్నాలజీ (బిటెక్) లేదా బిటెక్ (ఆనర్స్) డిగ్రీలు ఇవ్వబడతాయి. పోస్ట్ గ్రాడ్యుయేట్ ప్రోగ్రాములలో  మాస్టర్ ఆఫ్ టెక్నాలజీ (ఎంటెక్), మాస్టర్ ఆఫ్ సైన్స్ (ఎంఎస్) లేదా మాస్టర్ ఆఫ్ ఫిలాసఫీ (ఎం.ఫిల్.) ఇవ్వబడతాయి. డ్యూయల్ డిగ్రీ ప్రోగ్రాంలో బిటెక్ + ఎంఎస్ డిగ్రీ ఇవ్వబడుతుంది. డ్యూయల్ డిగ్రీ లో ఎం.ఎస్ స్పెషలైజేషన్ కంప్యూటర్ సైన్స్ ఇంజినీరింగ్/ ఎలక్ట్రానిక్స్ అండ్ కమ్యూనికేషన్ ఇంజనీరింగ్/ కంప్యూటేషనల్ నేచురల్ సైన్స్/ బిల్డింగ్ సైన్సెస్ [సివిల్ యొక్క ప్రత్యేక కోర్సులలో ఎంఎస్]/ కంప్యుటేషనల్ లింగ్విస్టిక్స్  చెయ్యచ్చు. పీహెచ్‌డీ డిగ్రీలు, పోస్ట్ గ్రాడ్యుయేట్ డిప్లొమాలు కూడా ఇస్తారు. అమెరికాలో కార్నెగీ మేలన్ విషవిద్యాలయం సహకారంతో ఐఐఐటీ ఎం ఎస్ ఐ టి ప్రోగ్రాం కూడా నడుపుతోంది. ఐఐఐటి "మానవ విలువలు", వృత్తిపరమైన నీతికి గొప్ప ప్రాముఖ్యతను ఇస్తుంది.
ప్రవేశం
అండర్ గ్రాడ్యుయేట్ ప్రోగ్రాములలో అడ్మిషన్లు ఐదు రకాలుగా అవుతాయి :
పోస్ట్ గ్రాడ్యుయేట్ ప్రోగ్రాములకు ఐఐఐటి పోస్టుగ్రాడ్యుయేట్ ఎంట్రన్స్ ఎక్సమ్ (పి జి ఈ ఈ) నిర్వహిస్తుంది. ఎం ఎస్ ఐ టి ప్రోగ్రాంకు ఐఐఐటీ ప్రతి సంవత్సరం ఏప్రిల్ నుంచి మే మధ్యలో పరీక్షల ద్వారా విద్యార్థులని చేర్చుకుంటుంది.
ర్యాంకింగ్
ఇంటర్నేషనల్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ, హైదరాబాద్ 2019 లో నేషనల్ ఇన్స్టిట్యూషనల్ ర్యాంకింగ్ ఫ్రేమ్వర్క్ (ఎన్ఐఆర్ఎఫ్) చేత భారతదేశంలోని విశ్వవిద్యాలయాలలో 82 వ స్థానంలో ఇంజినీరింగ్ కాలేజీలలో 38 వ స్థానంలో ఉంది. ఇంజనీరింగ్ కళాశాలలలో, ఐఐఐటి హైదరాబాద్ 2017 లో ఇండియా టుడే చేత 14 వ స్థానంలో, 2019 లో ఔట్లుక్ ఇండియా చేత 16 వ స్థానంలో, 2018 లో ద వీక్ చేత 16 వ స్థానంలో పెట్టబడింది.
అధ్యాపకులు
ఐఐఐటి కంప్యూటర్ సైన్స్, ఎలక్ట్రానిక్స్ అండ్ కమ్యూనికేషన్ కోసం అనేక రకాల పరిశోధనా ఆసక్తులతో ప్రపంచ స్థాయి అధ్యాపక బృందాన్ని కలిగి ఉంది. విద్యార్థి నిష్పత్తికి అధ్యాపకులు 1:15. 2017-18 సంవత్సరంలో, పద్దెనిమిది మంది అధ్యాపక సభ్యులు కేంద్ర ప్రభుత్వ సంస్థల నుండి అత్యంత ప్రసిద్ధ జాతీయ, అంతర్జాతీయ అవార్డులు, గుర్తింపులను పొందారు.
క్యాంపస్
thumb| పరిశోధనా కేంద్రాలు ఐఐఐటి వైశాల్యం సుమారు 66 ఎకరాల ఉంటుంది. నాలుగు బిల్డింగ్లలో కార్పొరేట్ పాఠశాలలు, పరిశోధనా కేంద్రాలు ఉన్నాయి. అకాడెమిక్ బిల్డింగులో లెక్చర్ హాళ్లు, ట్యుటోరియల్ రూములు, కంప్యూటర్, ఎలక్ట్రానిక్స్ ల్యాబ్లు ఇంకా పరిపాలన, అధ్యాపకుల ఆఫీసులు ఉన్నాయి.
బిల్డింగ్ పేర్లు పర్వతాల పేరులపై పెట్టారు, ఉదాహరణకి నీలగిరి, వింధ్య, హిమాలయా. క్యాంపస్లో ఒక ఆంఫిథియేటర్ కూడా ఉంది, ఇందులో సాంస్కృతిక కార్యక్రమాలు, కళాశాల ఉత్సవాలు జరుగుతాయి.
ఇన్స్టిట్యూట్లో ఎయిర్ కండిషన్డ్ లాబులు ఉన్నాయి. వీటిని బ్యాచ్ క్రమం పద్దతిలో విద్యార్థులకు కేటాయిస్తారు. ప్రతి రెండు విద్యార్థులకు ఒక కంప్యూటర్ ఉంది. ప్రతి కంప్యూటర్లో ఇంట్రానెట్ వస్తుంది. ఈ ఇన్స్టిట్యూట్లో 24 గంటలు హై బ్యాండ్విడ్త్ (100 GB/s) ఇంటర్నెట్ కనెక్షన్ ఉంటుంది. పరిశోధన చేసే విద్యార్థులు ఎప్పుడైనా ఈ సౌకర్యాలను వాడొచ్చు. అన్ని నోటీసులు, తక్కిన సమాచారం ఇమెయిల్ ద్వారా పంపబడతాయి. కొరియర్లు తీసుకోవడం నుంచి మెస్సు రిజిస్ట్రేషన్  దాకా ప్రతీది  ఇంట్రానెట్ పోర్టల్స్ ద్వారా జరుగుతుంది. క్యాంపస్ లో కొన్ని క్షేత్రాలలో (హిమాలయా, నీలగిరి, కేసిఐఎస్, లైబ్రరీ) వై-ఫై సిగ్నల్ వస్తుంది.
హాస్టల్
ఐఐఐటి-హెచ్ కి ఐదు హాస్టల్ భవనాలు ఉన్నాయి:
విద్యార్థులందరికీ హాస్టల్ గదులు కల్పిస్తారు. బ్యాచిలర్ లేదా డ్యూయల్-డిగ్రీ ప్రోగ్రామ్‌లో చేరిన మొదటి, రెండవ సంవత్సరం విద్యార్థులు గదులు పంచుకోవలసి ఉంటుంది (డబుల్ ఆక్యుపెన్సీ), అయితే మూడవ సంవత్సరం నుండి విద్యార్థులకు సింగిల్ ఆక్యుపెన్సీ ఉంటుంది. ఈ సంస్థలో నాలుగు ఎయిర్ కండిషన్డ్ సూట్లతో గెస్ట్ హౌస్ ఉంది. పురుషుల కోసం రెండు హాస్టళ్లు, మహిళలకు ఒకటి మొత్తం 1200 గదులు ఉన్నాయి. ఆప్టికల్ ఫైబర్ నెట్‌వర్క్ క్యాంపస్‌లోని అన్ని భవనాలను హాస్టళ్లతో కలుపుతుంది.
ఆహార సౌకర్యాలు
ఐఐఐటి-హెచ్ లో 4 రకాల మెస్ అందుబాటులో ఉన్నాయి :
ఈ మెస్ సౌకర్యాల తో పాటు క్యాంపస్ లో వివిధ కాంటీన్లు కూడా ఉన్నాయి. ఏ సమయం లో అయిన ఆహారం లభించేలా ఈ కాంటీన్ వ్యాసతిని రూపకల్పన చేసారు.
కలిపి
కోహ్లీ సెంటర్ ఆన్ ఇంటెలిజెంట్ సిస్టమ్స్ (కెసిఐఎస్): విస్తృత ఇంటెలిజెంట్ సిస్టమ్స్ ప్రాంతంలో పరిశోధన, బోధన, వ్యవస్థాపకతకు ప్రోత్సాహాన్ని ఇవ్వడానికి టాటా కన్సల్టెన్సీ సర్వీసెస్ (టిసిఎస్) ఫౌండేషన్ నిధులతో 2015 లో స్థాపించబడింది. అప్పటి నుండి, 3 సంవత్సరాల స్వల్ప వ్యవధిలో ఇది తెలివైన వ్యవస్థలపై భారతదేశపు ప్రముఖ కేంద్రంగా అభివృద్ధి చెందింది.
విద్యార్థుల జీవితం
సుమారు 1800 మంది విద్యార్థులతో, ఐఐఐటి హైదరాబాద్లో  ప్రతి ఏడాది అనేక సాంస్కృతిక అథ్లెటిక్ కార్యక్రమాలు జరుగుతూ ఉంటాయి. క్లబ్‌లలో క్విజ్ క్లబ్, లిటరరీ క్లబ్, మూవీ డిస్కషన్ క్లబ్, థియరీ రీడింగ్ క్లబ్, చెస్ క్లబ్, ఆస్ట్రానమీ క్లబ్, ఆర్ట్స్ సొసైటీ, క్యాంపస్ కనైన్ మేనేజ్‌మెంట్ సెల్ (సిసిసి), డ్రామాటిక్స్ క్లబ్, ప్రోగ్రామింగ్ క్లబ్, ఫోటోగ్రఫీ క్లబ్, డాంస్ క్లబ్ ఉన్నాయి. విద్యార్థులు కళాశాలలో చేరిన తరువాత నాలుగు సమూహాలుగా (హౌస్) విభజించబడ్డారు: అగ్ని, ఆకాష్, పృథ్వీ, వాయు. అన్ని సాంస్కృతిక, క్రీడా పోటీలు వీటీ మధ్య జౌగుతాయి. విద్యార్థులు వారి హౌస్ అగ్రస్థానంలో నిలబెట్టడానికి పోటిపడుతారు.
పింగ్
విద్యార్థులు పింగ్! అనే స్వతంత్ర పత్రికని నడుపుతున్నారు. ఇందులో సృజనాత్మక రచన నుండి క్యాంపస్ సమస్యలపై జర్నలిస్టిక్ వ్యాసాలు వరకు వివిధ విషయాలు ఉంటాయి. ఇది 2009 లో స్థాపించబడింది. .
ఫెలిసిటీ
ఫెలిసిటీ అనేది ఐఐఐటి యొక్క వార్షిక సాంస్కృతిక, టెక్ ఫెస్ట్. ఈ ఫెస్ట్ ప్రతి సంవత్సరం వసంత సెమిస్టర్ ప్రారంభంలో జరుగుతుంది. విద్యార్థులు ఈ ఫెస్ట్ కోసం సంవత్సరమంతా  ఎదురుచూస్తారు.
క్రీడలు
ఈ సంస్థ ప్రతి ఒక్కరికీ అందుబాటులో ఉన్న ఏవైనా కార్యకలాపాలు, నైపుణ్యాలలో రాణించడానికి తగిన ప్రోత్సాహాన్ని ఇస్తుంది. ఐఐఐటిలో క్రికెట్, వాలీ బాల్, సాకర్, బాస్కెట్ బాల్, టేబుల్ టెన్నిస్ మొదలైన వాటికి సౌకర్యాలు కల్పిస్తారు. బ్యాడ్మింటన్, హాకీ, స్విమ్మింగ్ వంటి ఇతర క్రీడా సౌకర్యాల కోసం విద్యార్థులు  సమీపంలోని స్టేడియంకి వెళ్తారు.
మూలాలు
వర్గం:విశ్వవిద్యాలయాలు
మియాపూర్ (అయోమయనివృత్తి)
మియాపూర్, ఒకటి కంటే చాలా వ్యాసాలు ఉన్నాయి.ఆ వ్యాసాల జాబితాను ఇక్కడ ఇచ్చారు.
ఐ.ఎన్.ఎస్.కుర్సురా (ఎస్.20)
ఐ.ఎన్.ఎస్.కుర్సురా (ఎస్.20) అనేది ఇండియన్ భారత నావికా దళానికి చెందిన కల్వరి తరగతి (ఫాక్స్‌ట్రాట్-తరగతి రూపాంతరం) ఇంధన-విద్యుత్ జలాంతర్గామి.అది భారతదేశానికి చెందిన నాల్గవ జలాంతర్గామి.కుర్సురా 1969 డిసెంబరు 18న వాడుకలోకి ప్రారంభించబడి, 31 సంవత్సరాల సేవచేసిన తర్వాత 2001 ఫిబ్రవరి 27న ఉపసంహరించబడింది.అది 1971 ఇండో-పాకిస్తానీ యుద్ధంలో పాల్గొంది. అక్కడ అది పెట్రోల్ మిషన్లలో కీలక పాత్ర పోషించింది. తరువాత కుర్సురా ఇతర దేశాలతో నావికా విన్యాసాలలో పాల్గొంది. ఇతర దేశాలలో అనేక సద్భావన పర్యటనలు చేసింది.
కుర్సురా దాని సేవ నుండి ఉపసంహరించుకున్న తర్వాత, దీనిని 2002న ఆగష్టు 9న అప్పటి ఆంధ్రప్రదేశ్ ముఖ్యమంత్రి ఎన్. చంద్రబాబు నాయుడు జాతికి అంకితం చేసాడు. 2002 ఆగష్టు 24 నుండి ప్రజల ప్రవేశం కొరకు మ్యూజియంగా భద్రపరచబడింది.ఇది చివరిగా విశాఖపట్నం రామకృష్ణ బీచ్ వద్దకు ప్రయాణించి, అక్కడ తన స్థిర నివాసం ఏర్పరచుకుంది. కుర్సురా వాస్తవికతను నిలుపుకున్న అతి కొద్ది జలాంతర్గామి మ్యూజియాలలో ఒకటిగా గుర్తింపు పొందింది. విశాఖనగరంలో "తప్పక సందర్శించవలసిన పర్యాటక గమ్యస్థానం"గా గణితికెక్కింది. కుర్సురా ఉపసంహరించబడిన జలాంతర్గామి అయినప్పటికీ, ఇది ఇప్పటికి నౌకాదళం "డ్రెస్సింగ్ షిప్" గౌరవాన్ని అందుకుంటుంది. ఈ గౌరవం సాధారణంగా క్రియాశీల నౌకలకు మాత్రమే ఇవ్వబడుతుంది.
వివరణ
thumb|299x299px| కుర్సుర ఆరు టార్పెడో గొట్టాలు. వాటిలో రెండు టార్పెడోలతో లోడ్ చేయబడ్డాయి. కుర్సురా పొడవు 91.3 m మొత్తం, 7.5 m పుంజం 6 m డ్రాఫ్ట్. 1950 t స్థానభ్రంశం చేసింది. ఉపరితలం, 2475 t మునిగిపోయింది. గరిష్ట డైవింగ్ లోతు 985 ft. 8 మంది అధికారులు, 67 మంది నావికులు సహా 75 మంది దీనిలో పూరకంగా ఉన్నారు. ఎడమ|thumb|200x200px| జలాంతర్గామిలో టెలిగ్రాఫ్ డయల్ చేస్తుంది కుర్సురా జలాంతర్గామికి మూడు షాఫ్ట్‌లు ఉన్నాయి. ఒక్కొక్కటి ఆరు బ్లేడ్ ప్రొపెల్లర్‌తో ఉంటాయి.మూడు కొలోమ్నా 2D42M డీజిల్ ఇంజన్‌లతో 2000 hp మూడు ఎలక్ట్రిక్ మోటార్లు ఉన్నాయి. వాటిలో రెండు 1350 hp 2700 hp తో ఒకటి.కుర్సురా గరిష్టంగా 16 kn ఉపరితలంపై ఉన్నప్పుడు, 15 kn మునిగిపోయినప్పుడు, 9 kn స్నార్కెల్లింగ్ చేస్తున్నప్పుడు దాని పరిధి 20000 mi 8 kn వద్ద ఉపరితలంపై ఉన్నప్పుడు 380 mi 10 kn వద్ద మునిగిపోయినప్పుడు. 22 టైప్ 53 టార్పెడోలను తీసుకువెళ్లడానికి 10 టార్పెడో ట్యూబ్‌లు ఉన్నాయి. టార్పెడోలకు బదులుగా 44 గనులు వేయగలదు. కుర్సురా ఉపరితల శోధన కోసం స్నూప్ ట్రే I-బ్యాండ్ రాడార్‌ను కలిగి ఉంది.
కార్యాచరణ చరిత్ర
1969 డిసెంబరు 18న సాయంత్రం రీగా, సోవియట్ యూనియన్ వద్ద భారతదేశానికి కుర్సురాను షిిఫ్ కమీషనింగ్ ఆధ్వర్యంలో అప్పగించట జరిగింది.కుర్సురా భారతదేశానికి చెందిన నాల్గవ జలాంతర్గామి. కుర్సురా మొదటి కమాండింగ్ అధికారి కమాండర్ అరుణ్ ఆడిట్టో. కుర్సురా 1970 ఫిబ్రవరి 20న భారతదేశానికి తన తొలి ప్రయాణాన్ని ప్రారంభించింది కుర్సురా స్వదేశానికి 1970 ఫిబ్రవరి నుండి ఏప్రిల్ వరకు రావటానికి కొనసాగిన ప్రయాణంలో గోటెబోర్గ్, లా కొరునా, టకోరాడి, మారిషస్‌లను సందర్శించింది. కుర్సురా, సోదరి పడవ ఐ.ఎన్.ఎస్. తో పాటు కరంజ్, ఇండియన్ నేవీ వెస్ట్రన్ నేవల్ కమాండ్ క్రింద పని చేయడం జరిగింది.ఫ్లాగ్ ఆఫీసర్ కమాండింగ్-ఇన్-చీఫ్ వెస్ట్రన్ నావల్ కమాండ్ (FOCINCWEST)కి నివేదించబడింది. పాకిస్థాన్‌లోని కరాచీ నౌకాశ్రయం, మక్రాన్ నౌకాశ్రయాల వద్ద గస్తీ నిర్వహించాలని వారిని ఆదేశించారు. దీని కోసం వారు వేచి ఉండే స్టేషన్‌లు జలాంతర్గామి స్వర్గధామాలను ఏర్పాటు చేశారు.
1970లో, హెచ్.ఎం.ఎస్ రీడౌట్ (హెచ్ 41) అనే రంజిత్ డిస్ట్రాయర్ నౌకను ఢీకొనడంతో కారంజ్ తీవ్రంగా దెబ్బతింది. బాంబే డాక్‌యార్డ్ లేదా ఇండియన్ నేవీ వద్ద పడవలోని దెబ్బతిన్న భాగాలకు సంబంధించిన డ్రాయింగులు ఏవీ అందుబాటులో లేనందున, బొంబాయిలో అప్పటికే డాక్ చేయబడిన కుర్సురాను మెటల్ వర్క్‌కు డిజైన్ టెంప్లేట్‌గా ఉపయోగించాలని నిర్ణయించారు.1971 నాటి ఇండో-పాకిస్తాన్ యుద్ధంలో చేరే సమయంలోనెలరోజుల్లోనే కారంజ్ మరమ్మత్తు చేయబడింది..
1971 ఇండో-పాకిస్తాన్ యుద్ధం
1971 ఇండో-పాకిస్తాన్ యుద్ధం సమయంలో, కుర్సురా అరేబియా సముద్రంలో పనిచేసింది. యుద్ధం ప్రారంభమయ్యే ముందు దానికి రెండు నిర్దేశిత ప్రాంతాలలో గస్తీ విధులు ఇవ్వబడ్డాయి, కానీ రెండు పరిమితుల క్రింద పనిచేయాలని ఆదేశించబడింది: అది గుర్తించబడిన షిప్పింగ్ కారిడార్‌లను దాటకూడదు.సానుకూల గుర్తింపు తర్వాత మాత్రమే అది లక్ష్యంపై దాడి చేయాలనే పరిమితులక లోబడి పనిచేయాలి. పాకిస్తానీ నావికాదళ యుద్ధనౌకలను ముంచివేయడం, ప్రత్యేకంగా ఆదేశించినప్పుడు మర్చంట్ షిప్పింగ్‌ను ముంచడం, సాధారణ గస్తీ, నిఘా నిర్వహించడం దాని గస్తీ ముఖ్య లక్ష్యాలు.
అది తన స్వంత నౌకాశ్రయం నుండి 1971 నవంబరు 13న ప్రయాణం ప్రారంభించి, అదే సంవత్సరం నవంబరు 18 నాటికి తను నిర్వహించాల్సిన గస్తీ ప్రదేశానికి చేరుకుంది. నవంబరు 25 నుండి నవంబరు 30 వరకు కుర్సురా అక్కడే ఉన్న తరువాత కొత్త గస్తీ ప్రదేశానికి మార్చబడింది. నవంబరు 30న, కుర్సురా సూచనలను బదిలీ చేయడానికి సముద్రంలో కరంజ్‌తో సమావేశమై, ఆ తర్వాత బొంబాయికి బయలుదేరి 1971 డిసెంబరు 4 నాటికి అక్కడికి చేరుకుంది. దాని గస్తీ సమయంలో, అది సరసమైన వాతావరణాన్ని ఎదుర్కొంది. అంతర్జాతీయ మార్గాల్లో ఎగురుతున్న అనేక యుద్ద, వాణిజ్య విమానాలను పర్యవేక్షించింది. కుర్సురా మొదట గనులు కనుగొనటానికి ఉద్దేశించబడింది, కానీ తరువాత దాని ప్రణాళిక రద్దు చేయబడింది.
తరువాత సేవ
1975లో నావల్ సైన్స్ అండ్ టెక్నలాజికల్ లాబొరేటరీ (ఎన్.ఎస్.టి.ఎల్) 58 టార్పెడోను పరీక్షించడానికి కుర్సురా ఉపయోగించారు. కుర్సురా జలాంతర్గాముల ఇతర విడిభాగాల అమర్చుట కోసం కుర్సురా చాలా సంవత్సరాలు విధుల నుండి తొలగించబడింది, కానీ సెప్టెంబరు 1980 సెప్టెంబరు, 1982 ఏప్రిల్ మధ్య సోవియట్ యూనియన్‌లో తిరిగి అమర్చుట జరిగింది.1985లో మళ్లీ అమలులోకి వచ్చింది
ఐ.ఎన్.ఎస్.తారాగిరితో పాటు, కుర్సురా 1994 ఫిబ్రవరి 21-24 మధ్య పోర్ట్ బ్లెయిర్ తీరంలో ఆర్.ఆర్.ఎస్. విక్టరీ-క్లాస్ కొర్వెట్ ఆఫ్ సింగపూర్‌తో కలిసి మొదటి యాంటీ సబ్‌మెరైన్ వార్‌ఫేర్ (ఎ.ఎస్.డబ్యు) శిక్షణా విన్యాసలలో పాల్గొంది. కుర్సురా తో పాటు సింగపూర్ రెండవ (ఎ.ఎస్.డబ్యు) విన్యాసాలలో పాల్గొంది. కుర్సురా 1994 డిసెంబరులో ఐ.ఎన్.ఎస్.దునగిరి, ఆర్.ఆర్.ఎస్. పరాక్రమ, ఆర్.ఆర్.ఎస్.విజిలెన్స్ లతో పాటు ఒక మంచి సందర్శన కోసం సింగపూర్, ఇండోనేషియాలోని జకార్తాలను సందర్శించింది.
31 సంవత్సరాల సేవలో, 73500 nmi, గమనం తరువాత కుర్సురా 2001 ఫిబ్రవరి 27న విధుల నుండి ఉపసంహరించబడింది విధుల నుండి ఉపసంహరించబడిన జలాంతర్గామి అయినప్పటికీ, కుర్సురా ఇప్పటికీ నౌకాదళం "డ్రెస్సింగ్ షిప్" గౌరవాన్ని అందుకుంటుంది, ఇది సాధారణంగా క్రియాశీల నౌకలకు మాత్రమే ఇవ్వబడుతుంది.
మ్యూజియం నౌక (2002 – ప్రస్తుతం)
thumb| విశాఖపట్నంలో మ్యూజియం షిప్‌గా కుర్సురా ఎడమ|thumb|302x302px| కుర్సురా 2013లో మరమ్మతులకు గురైంది డీకమిషన్ తర్వాత, నౌకను విశాఖపట్నంలోని ఆర్‌కె బీచ్‌కు తరలించి సంగ్రహశాల ఓడగా స్థాపించారు. ఇది దక్షిణాసియాలో మొదటి సబ్‌మెరైన్ మ్యూజియం. ఓడను మ్యూజియంగా మార్చాలనే ఆలోచన అడ్మిరల్ వి పస్రిచాకు అందించబడింది. జలాంతర్గామిని దాని చివరి స్థానం విశాఖపట్నం తరలించటానికి 18 నెలలు కాలం పట్టింది. తరలించటానికి ₹ 55 మిలియన్లు ఖర్చు అయింది.దానిని 2002 ఆగష్టు 9న అప్పటి చంద్రబాబు నాయుడు ప్రభుత్వం, మ్యూజియంగా మార్చింది. కుర్సురా 2002 ఆగష్టు 24 నుండి ప్రజల సందర్శనకు వాడుకలోకి తీసుకురాబడింది. కుర్సురా సంగ్రహశాల నిర్వహణకు ఆరుగురు రిటైర్డ్ నావికా సిబ్బంది మార్గదర్శకులుగా, మరొకరు ప్రదర్శన వ్యవహారాలు నిర్వహించే వ్యక్తిగా వ్యవహరిస్తున్నారు.
వాస్తవికతను నిలుపుకున్న అతి కొద్ది జలాంతర్గామి సంగ్రహశాలలలో ఒకటిగా కుర్సురాకు ప్రత్యేక గుర్తింపు ఉంది. ''అది నగర ప్రసిద్ధ పర్యాటక ఆకర్షణగా గుర్తింపు పొందింది. ది హిందూ'' ద్వారా విశాఖపట్నం నగరంలో "తప్పక సందర్శించవలసిన ప్రదేశం" అని ప్రసిద్దిలోకి వచ్చింది. ప్రతి సంవత్సరం మ్యూజియం ద్వారా ₹ 10 మిలియన్లు ఆదాయం, జలాంతర్గామి నిర్వహణ కోసం ₹ 8 మిలియన్లు ఖర్చు అవుతుంది. మ్యూజియం ఆపరేషన్ మొదటి నాలుగు నెలల్లో, దాదాపు 93,000 మంది దీనిని సందర్శించారు. రోజువారీ సందర్శకులు సాధారణంగా 500, 600 మధ్య ఉంటారు. పర్యాటక సీజన్‌లో 1,500 వరకు చేరుకుంటారు.
2007 సెప్టెంబరులో, యునైటెడ్ స్టేట్స్ నావికాదళానికి చెందిన వైస్ అడ్మిరల్ కరోల్ ఎం.పొటెంజర్ జలాంతర్గామిని సందర్శించినప్పుడు, ఆమె అతిథి పుస్తకంలో "వాట్ ఎ ఫెంటాస్టిక్ ఎక్స్పీరియన్స్. ఈ అద్భుతమైన ప్రదర్శన పట్ల భారత నౌకాదళం చాలా గర్వపడాలి". జలాంతర్గామి చాలా బాగా భద్రపరచబడిందని, యునైటెడ్ స్టేట్స్లో తమ వద్ద అలాంటిదేమీ లేదని ఆమె చెప్పింది. కుర్సురాకు పట్టిన తుప్పును సరిచేయడానికి 2007 డిసెంబరులో ఒక పెద్ద సవరణ జరిగింది.దానికి ₹ 1.5 మిలియన్లు ఖర్చుతో కొత్త స్టీల్ ప్లేట్లు అమర్చారు. 2008 ఆగష్టు నాటికి, దాదాపు 1.5 మిలియన్ల మంది కుర్సురా మ్యూజియాన్ని సందర్శించారు. 2010లో కుర్సురాను 2,70,000 మంది సందర్శించారు.
మూలాలు
వర్గం:భారతదేశం లోని మ్యూజియం నౌకలు వర్గం:సంగ్రహాలయాలు వర్గం:కల్వరి తరగతి జలాంతర్గాములు వర్గం:జలాంతర్గాములు వర్గం:విశాఖపట్నం లోని మ్యూజియాలు
యెమెన్‌లో హిందూమతం
వలస వచ్చిన భారతీయ, నేపాల్ కార్మికుల ద్వారా యెమెన్‌కు హిందూమతం చేరుకుంది. యెమెన్‌లో హిందూ మతం చాలావరకు పైకి కనిపించదు. దేశవ్యాప్తంగా చెల్లాచెదురుగా ఉన్న చిన్నచిన్న సమ్మేళనాల్లో మాత్రమే ఆచరిస్తారు. 2010 అంచనా ప్రకారం యెమెన్‌లో సుమారు 1,50,000 మంది హిందువులు నివసిస్తున్నారు.
దేవాలయాలు
యెమెన్‌లోని ప్రసిద్ధ హిందూ దేవాలయాలలో 1862లో నిర్మించిన శ్రీ తారిచ్‌మెర్గా దేవాలయం ఒకటి. 2013లో IANS ప్రచురించిన నివేదిక ప్రకారం 1875లో శ్రీ రామ్ జీ ఆలయాన్ని, 1882లో హనుమంతుడి దేవాలయాన్నీ నిర్మించారు. ఏడెన్‌లోని ఇండియన్ అసోసియేషన్ మాతాజీ ఆలయాన్ని నిర్వహిస్తోంది. నెలకు ఒకసారి సాధారణ సేవలు జరుగుతాయి. హిందువుల కోసం ఏడెన్‌లో ప్రత్యేక శ్మశానవాటిక కూడా ఉంది.
మూలాలు
వర్గం:దేశాల వారీగా హిందూమతం
పున్నాగ
పున్నాగ (లాటిన్ Calophyllum inophyllum) పుష్పించే మొక్కలలో ద్విదళబీజాలకు చెందిన పూల మొక్క.
వర్ణన
ఇది సాధారణంగా ఎత్తు 8 నుండి 20 m చేరుకుంటుంది. పుష్పం విస్తృత 25 mm నాలుగు నుండి 15 పువ్వులు కలిగి ఇంఫ్లోరేస్సెన్సేస్ సంభవిస్తుంది. పుష్పించే సంవత్సరం పొడవునా ఉంటుంది. కానీ సాధారణంగా రెండు విలక్షణ పుష్పించే కాలాలు వసంత ఋతువు చివరిలో ఆకురాలలో, గమనించవచ్చు. పండు 2 నుండి 4 సెంటీమీటర్ల వరకు చేరే ఒక పెద్ద విత్తనం కలిగి ఉంటుంది. ఆకుపచ్చ మెత్తటి పెంకులేని ఉంది. పండు ముడతలు దాని రంగు గోధుమ -ఎరుపు పసుపు నుండి మారుతుంది చేసినప్పుడు పండినప్పుడు ఉంటుంది ఇవి భారతదేశంలోని సముద్రతీర ప్రాంతాలలో పెరుగును. అందమైన తెల్లని పున్నాగ పూలు పరమశివునికి చాలా ప్రీతికమైనవని భక్తుల నమ్మకము. ఇప్పుడు, అది విస్తృతంగా ప్రపంచంలోని అన్ని ఉష్ణ ప్రాంతాలలో సాగు చేస్తారు. దీని అలంకార ఆకులు, సువాసన పువ్వులతో, అది ఉత్తమ ఒక అలంకారమైన మొక్క అంటారు వ్యాప్తి కిరీటం. ఈ చెట్టు తరుచుగా తీర ప్రాంతాలు, అలాగే సమీపంలోని లోతట్టు అడవులలో పెరుగుతుంది. మితంగా ఎత్తుల వద్ద లోతట్టు ప్రాంతాల్లో విజయవంతంగా సాగు చేయబడింది. ఇది మట్టి విభిన్న రకాల, తీర ఇసుక, మట్టి, లేదా అధోకరణం నేల తట్టుకోగలదు. సతతహరిత వృక్షం.ఎత్తు40అడుగుల వరకుపెరుగును.దట్టంగా, గుబురుగా ఆకులు అల్లుకొనివుండును.చెట్టు 10సంవత్సరాలకు చేవకు వచ్చును.చెట్టు జీవితకాలం 100 సంవత్సాలు.మంచి ఫలదిగుబడి 20-40 సంవత్సరాలమధ్య ఇచ్చును.చెట్టు కలపను నావల (పడవల) తయారికి, రైల్వే స్లీపరులు చేయుటకు వాడెదరు.అకులను, బెరడును వైద్యపరంగా వినియోగిస్తారు. భారతదేశంలో ముఖ్యంగా కేరళల తీరప్రాంతంలోను, కర్నాటక, మహరాష్ట్ర, తమిళనాడు, ఒడిస్సా, పశ్చిమ బెంగాల్‍ తీరప్రాంతాలలో, అండమాన్ దీవులలో పెరుగును.ఉద్యాన వనాల్లోను, ప్రాంగాణలలో, ఆవరణలలో కూడా పెంచెదరు.ఇతరదేశాలు:తూర్పు ఆఫ్రిక, దక్షిణ ఆసియాలో.